Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „2. számú melléklet a 60/2003. (X. 20.) ESZCSM rendelethez
Paragraph Index: 4375

2. Munkavégzés (fizikai és szellemi munka) egészségkárosító hatásainak vizsgálata Az olyan fizikai, mentális, pszichés megterheléssel járó munkavégzés, amely jelentősen nagyobb vagy kisebb igénybevételt okoz, mint az optimális, egészségkárosító hatású. Ennek elkerülése végett a megterhelés elemzése (pl. energetikai, egyéni védőeszköz okozta többletterhelés) meghatározása és módosítása (csökkentése vagy növelése) szükséges. A megterhelés módosítása munkáltatói jog, illetve feladat; a foglalkozás-egészségügyi orvos, közreműködve a feladat megoldásában, vizsgálatait követően szükség esetén a módosításra javaslatot tesz. I. szint Személyi feltételek: 1 foglalkozás-orvostan (üzemorvostan) szakorvos 1 ápoló (OKJ/diplomás ápoló/foglalkozás-egészségügyi szakápoló/üzemi ápoló) Tárgyi feltételek: Kötelező nyomtatványok Táblázatok terheléses vizsgálatok értékeléséhez Kérdőívek, munkaképességi index (WAI) meghatározásához Diagnosztikai háttér: Lásd III. szint III. szint Személyi feltételek: Ergometriai laboratóriumi tevékenységre, terheléses EKG vizsgálatra, a munkavégzés (fizikai, szellemi, pszichés) műszeres vizsgálatára alkalmas szakemberek Tárgyi feltételek: Ergometriai laboratórium, légzésfunkciós laboratórium, munkavégzés (fizikai, szellemi, pszichés) műszeres vizsgálatára alkalmas laboratóriumok Egyéb diagnosztikai háttér: Egyéb speciális vizsgálatokra alkalmas laboratóriumok (pl. xenobiotikum metabolizmus, toxikokinetikai vizsgálatok, méregtelenítési kapacitása vizsgálata)

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes